Brønderslev Kommune mangler 73 millioner kroner. Kommunen vil derfor sætte skatten op med 1% næste år. Men det kræver at andre sætter sin skat ned.

Mangler 73 millioner Brønderslev Kommune mangler 73 millioner kroner, og vil derfor sætte skatten op med 1% næste år. Overtale andre borgmestre Borgmester Michael Klitgård skal onsdag til et landsdækkende borgmestermøde, hvor han skal forsøge at overtale de andre borgmestre, til en skattestigning. Det skriver P4 Nordjylland. Regeringens skattestop Regeringens skattestop betyder, at hvis en kommune sætter skatten op, så skal en anden sætte sin skat ned, for at undgå en bøde. Skatteprocent på 25,9 En skattestigning på 1% i Brønderslev Kommune vil give kommunen ekstra 40 millioner. Brønderslev Kommune har i øjeblikket en skatteprocent på 25,9. Stigende udgifter - Vi har haft stærkt stigende udgifter til især anbringelser af børn og unge samt handicapområdet og de psykisk syge. Andre kommuner har haft det omvendt, og har altså penge "til overs" på det her område. Så når jeg har haft en snak med dem på et møde i København i dag, så sætter de skatten ned, så vi kan få plads til vores skattestigning, lyder det med et smil fra Michael Klitgaard.